**James Braidwood** (\* 3. september 1800, Edinburgh – † 22. jún 1861, Londýn) bol britský hasič, priekopník nových technológii a postupov v požiarnej ochrane, prvý veliteľ *Edinburgh Fire Engine Establishment* (1824 – 1832) a prvý veliteľ *London Fire Engine Establishment* (1832 – 1861). Zomrel pri protipožiarnom zásahu.

Život
-----

Narodil sa 3. septembra 1800 v Edinburghu ako desiate dieťa v rodine čalúnnika/nábytkára Francisa Jamesa Braidwooda (\* 1752), ktorý sa stal úspešným stavebníkom, a jeho manželky Janet Mitchellovej. Po absolvovaní strednej školy v Edinburghu (1808 – 1813) sa vyučil za zememerača a istý čas pracoval so svojim otcom. Počas tohto obdobia získal cenné skúsenosti týkajúce sa konštrukcie budov, ktoré neskôr využil v hasičskej profesii.

### Pôsobenie v Edinburgh Fire Engine Establishment

Veľký požiar Edinburghu na dobovej ilustrácii zo 16. novembra 1824
Po založení mestskej hasičskej jednotky *Edinburgh Fire Engine Establishment* v roku bol vymenovaný za jej prvého veliteľa (superintendanta). Avšak už 15. novembra 1824 vypukol niekoľkodňový veľký požiar mesta, následkom ktorého zomrelo desať osôb a 400 – 500 rodín ostalo bez domova. Táto udalosť podnietila Braidwooda k zavedeniu mnohých nových postupov v organizácii hasičskej jednotky, požiarnej prevencii a metodika zdolávania požiarov. Hasiči sa zúčastňovali pravidelných cvičení, tréningov a inštruktáží v určitý deň v týždni, ráno o štvrtej hodine, napriek tomu, že reálne boli hasičmi na čiastočný úväzok (naďalej sa venovali aj svojim predchádzajúcim povolaniam). Do jednotky boli prijímaní najmä ľudia znalí konštrukcie budov.

Braidwood vyhodnotil, že najdôležitejším faktorom, od ktorého závisí úspešné zabránenie šírenia požiaru do okolia a jeho uhasenie je včasný zásah – pokiaľ možno ešte v počiatočnej fáze požiaru (prvých cca 3 – 10 minút), kedy je najväčšia šanca ho uhasiť. Mesto preto rozdelil na menšie operačné územia – okrsky (*districts*). Hasiči boli školení najmä na zefektívnenie prípravy na výjazd (skrátenie doby od vyhlásenia poplachu do výjazdu), urýchlené vyhľadanie ohniska požiaru a mierenie prúdom vody na koreň plameňa miesto vtedy zaužívaného neefektívneho a potencionálne nebezpečného spôsobu hasenia ohňa z väčšej vzdialenosti. Taktiež uviedol do praxe princíp, podľa ktorého hasiči pod velením svojich nadriadených vstupovali do horiacich budov, aby tak dosiahli ohnisko požiaru. Počas zásahu vydával pokyny pomocou lodnej píšťaly. Vrchol svojej odvahy a rozvahy preukázal keď sa dozvedel, že v horiacom železiarstve sa nachádzajú sudy s pušným prachom – zakrytý do mokrou prikrývkou vstúpil na vlastné nebezpečenstvo do horiacej budovy a postupne vyniesol oba sudy.

Najvýznamnejším výsledkom Braidwoodovej činnosti bol výrazný pokles škôd spôsobených požiarom. Svoje priekopnícke metódy opísal v štúdii *On the Construction of Fire-engines and Apparatus, the Training of Firemen, and the Method of Proceeding in Cases of Fire* (1830), ktorá si získala celonárodnú pozornosť a edinburgská hasičská jednotka sa stala vzorom pre ostatné hasičské jednotky v Spojenom kráľovstve. Za aplikovanie lanového rebríka na evakuáciu osôb uväznených v horiacich budovách ho Royal Society of Arts ocenila striebornou medailou (1829).

### Pôsobenie v London Fire Engine Establishment

Dielo
-----

* Braidwood, James (1830), *On the Construction of Fire-engines and Apparatus, the Training of Firemen, and the Method of Proceeding in Cases of Fire*, Edinburgh: Bill & Bradfute, OCLC 768127581,  , 135 pp.
* Braidwood, James (1844), „On the Means of Rendering Large Supplies of Water Available in Cases of Fire and on the Application of Manual Power to the Working of Fire Engines", *Minutes of the Proceedings* (Edinburgh: Bell) 3: 309-322, doi:10.1680/imotp.1844.24561
* Braidwood, James (1866), *Fire Prevention and Fire Extinction*, London: Bell & Bradfute, OCLC 657098666,  , 197 pp. (vydané posmrtne, s doslovom Johna Halifaxa)

Pamiatka
--------

Na jeho počesť bol pomenovaný londýnsky hasičský čln v roku 1930. 5. septembra 2008 mu bol odhalený pomník na námestí v Edinburgu.

Referencie
----------

1. 1 2 3 4 5 6 7  Curthoys 2014
2. ↑  Halifax 1866, s. 8
3. 1 2  Halifax 1866, s. 9
4. ↑  Ashton 1886, s. 198
5. ↑  Halifax 1866, s. 11
6. ↑  Halifax 1866, s. 12

Literatúra
----------

* Ashton, John (1886), „Braidwood, James", in Leslie, Stephen, *Dictionary of National Biography*, 6. (Bottomley – Browell), London: Smith, Elder & Co. str. 198,
* Curthoys, Mark C. (2014), „Braidwood, James", *Oxford Dictionary of National Biography*, Oxford: Oxford University Press (vyd. January 2014), doi:10.1093/ref:odnb/3228, OCLC 56568095
* Halifax, John (1866), „Memoir of James Braidwood", *Fire Prevention and Fire Extinction*, London: Bell & Daldy, str. 5-32, OCLC 657098666,
* Henham, Brian (2000), *True hero: the life and times of James Braidwood father of the British fire service*, Romford: Braidwood Books, ISBN  0953890805

Iné projekty
------------

WikizdrojeCommons
* Spolupracuj na Wikizdrojoch Wikizdroje ponúkajú pôvodné diela od alebo o **James Braidwood**
* Spolupracuj na Commons Commons ponúka multimediálne súbory na tému **James Braidwood**

Externé odkazy
--------------

* *James Braidwood and the London Fire Engine Establishment (LFEE)* na stránkach London Fire Brigade (po anglicky)
* James Braidwood a jeho hrob na stránkach Find A Grave.com (po anglicky)
* Pamätník v Edinburghu

Autoritné údaje: * LCCN: nb2001068903
* VIAF: 53654935
* WorldCat: lccn-nb2001068903